20 नवम्बर 2011 को विद्यालय के संगीताचार्य श्री जागेशचन्द्र “शर्मा मेरे पास आये और उन्होंने कक्षा 6 के टूर में चलने को कहा। मैं मन से तो तैयार था ही। केवल किसी के कहने भर की देर थी। इस टूर में विद्यालय से तीन बसें जा रही थीं। एक बस में मैं “शर्मा जी के साथ बैठ गया। बस छात्र-छात्राओं को एकत्रित करना छाता कस्बे तक गयी। वहाँ से कोसीकलाँ लौटकर नन्दगाँव रोड पर चलने लगी। थोड़ा आगे चलकर एक खाली स्थान पर टूर में जाने वाली दो अन्य बसें भी खड़ी मिल गयीं। वहाँ विद्यालय के अन्य अध्यापक गणेश दत्त “शर्मा, गजेन्द्र “शर्मा, विकास यादव, श्रीमती पूर्णिमा गुप्ता भी मिले। विकास यादव के साथ उनकी पत्नी श्रीमती रंजना यादव व विकास जी की बहन मोहिनी भी थीं। श्रीमती पूर्णिमा गुप्ता के साथ उनके पति श्री अनिल गुप्ता भी थे। जहाँ बसें थीं वहाँ एक ठेले वाला अमरूद बेच रहा था। अध्यापक, छात्र-छात्राएँ व बसों के ड्राइवर अमरूद खरीद रहे थे। अमरूदों का रंग रूप देख मेरे मुँह में भी पानी आ गया। दस रुपये किलो बिक रहे थे अमरूद। मैंने मात्र आधा किलो अमरूद खरीद लिये और खाने लगा।